
Nr. 329 din 22 ianuarie 2024
REFERATUL  DE APROBARE

la proiectul de hotărâre aprobarea execuției bugetare pe secțiunea de funcționare și secțiunea de dezvoltare ale bugetului local al comunei, pe anul 2023
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoțite de următoarele documente de motivare: 

a) expuneri de motive - în cazul proiectelor de legi și al propunerilor legislative; 

b) note de fundamentare - în cazul ordonanțelor și al hotărârilor Guvernului; ordonanțele care trebuie supuse aprobării Parlamentului, potrivit legii de abilitare, precum și ordonanțele de urgență se transmit Parlamentului însoțite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare și motivare ale noilor reglementări propuse, normă susținută și de  prevederile art. 136 alin.(2) din Codul administrativ.
Am inițiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare aprobarea execuției bugetare pe secțiunea de funcționare și secțiunea de dezvoltare ale bugetului local al comunei, pe anul 2023.
Sediul materiei privind această capacitate a Consiliului Local îl reprezintă:
a) art. 11 alin. (2), art. 49 alin. (12) și (13), art. 57, art. 60 și art. 73 alin. (3) din Legea nr. 273/2006 privind finanțele publice locale, cu modificările și completările ulterioare,

b) art. 1 alin. (2), art. 3, art. 88, art. 95 alin.(2), art.96, art. 98, art. 105 alin.(1) art. 129 alin. (1), alin. (2) lit. b) coroborat cu alin. (4) lit. a), raportate la cele ale art. 155 alin. (1) lit. (c), combinat cu alin. (4) lit. b)  din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

c) art. 2 alin.(3), art. 9 alin.(2), art. 19 alin.(5) și art. 39 alin.(1) lit. c) din Legea contabilităţii nr. 82/1991, republicată, cu modificările și completările ulterioare;
d) Normelor metodologice privind organizarea şi conducerea contabilităţii instituţiilor publice, planul de conturi pentru instituţii publice şi instrucţiunile de aplicare a acestuia, aprobate prin Ordinul ministrului finanțelor publice nr. 1917/2005, cu modificările și completările ulterioare;

e) pct. 5.16.3 alin. (1) lit. b) si alin.(2) și pct. 5.17 din Normele metodologice privind încheierea exerciţiului bugetar al anului 2022, aprobate prin Ordinul Ministrului Finanțelor nr. 4271/2022;
f) Hotărârii Consiliului Local nr. 11 din 27 ianuarie 2023 privind aprobarea bugetului local al comunei Vulcana-Băi, pe anul 2023, rectificat prin Dispoziția primarului nr. 46 din 1 februarie 2023 și Dispoziția primarului nr. 52 din 9 februarie 2023, validate prin Hotărârea Consiliului Local nr. 20 din 27 februarie 2023, rectificat prin Dispoziția primarului nr. 92 din 6 martie 2023, validat prin Hotărârea Consiliului Local nr. 27 din 27 martie 2023, rectificat prin Dispoziția primarului nr. 145 din 30 martie 2023, validat prin Hotărârea Consiliului Local nr. 34 din 20 aprilie 2023, rectificat prin Dispoziția primarului nr. 180 din 25 aprilie 2023, Dispoziția primarului nr. 201 din 9 mai 2023 și Dispoziția primarului nr. 224 din 26 mai 2023,  validate prin Hotărârea Consiliului Local nr. 46 din 30 mai 2023, rectificat prin Dispoziția primarului nr. 279 din 13 iulie 2023, validat prin Hotărârea Consiliului Local nr. 58 din 31 iulie 2023, rectificat prin Dispoziția primarului nr. 303 din 13 iulie 2023, validat prin Hotărârea Consiliului Local nr. 68 din 28 august 2023, rectificat prin Dispoziția primarului nr. 343 din 31 august 2023 și Dispoziția primarului nr. 352 din 18 septembrie 2023, validate prin Hotărârea Consiliului Local nr. 78 din 28 septembrie 2023, rectificat prin Dispoziția primarului nr. 382 din 3 octombrie 2023, Dispoziția primarului nr. 403 din 24 octombrie 2023 și Dispoziția primarului nr. 406 din 25 octombrie 2023 validate prin Hotărârea Consiliului Local nr. 84 din 31 octombrie 2023, rectificat prin Dispoziția primarului nr. 425 din 3 octombrie 2023 și Dispoziția primarului nr. 435 din 24 octombrie, validate prin Hotărârea Consiliului Local nr. 94 din 24 noiembrie 2023, rectificat prin Dispoziția primarului nr. 458 din 5 decembrie 2023, Dispoziția primarului nr. 473 din 12 decembrie 2023, Dispoziția primarului comunei nr. 477 din 14 decembrie 2023, Dispoziția primarului comunei nr. 479 din 19 decembrie 2023 și Dispoziția primarului comunei nr. 485 din 21 decembrie 2023, validate prin Hotărârea Consiliului Local nr. 104 din 27 decembrie 2023;
g) Hotărârii Consiliului Local nr. 35 din 20 aprilie 2023 privind aprobarea execuției bugetare pe secțiunea de funcționare și secțiunea de dezvoltare ale bugetului local al comunei, în trimestrul I/2023, Hotărârii Consiliului Local nr. 59 din 31 iulie 2023 privind aprobarea execuției bugetare pe secțiunea de funcționare și secțiunea de dezvoltare ale bugetului local al comunei, în trimestrul al II-lea/2023 și Hotărârii Consiliului Local nr. 85 din 31 octombrie 2023 privind aprobarea execuției bugetare pe secțiunea de funcționare și secțiunea de dezvoltare ale bugetului local al comunei, în trimestrul al III-lea/2023;
suportul tehnic îl reprezintă  situațiile financiare aferente anului 2023, până la data de 31 decembrie 2023, care se compun din: bilanț, contul de rezultat patrimonial, situația fluxurilor de trezorerie, situația modificărilor în structura activelor nete/capitalurilor, conturile de execuție bugetară și anexele la situațiile financiare, care includ: politici contabile și note explicative, anexe la proiectul de hotărâre.

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului contabilitatea publică, din aparatul de specialitate al primarului comunei în vederea analizării și întocmirii raportului de specialitate.

Deși l-am invocat în sediul materiei, vă rog să-mi permiteți să prezint dispozițiile  art.57 din Legea nr. 273/2006 privind finanțele publice locale, cu modificările și completările ulterioare :   

„Art. 57. - (1) Ordonatorii principali de credite întocmesc și prezintă spre aprobare autorităților deliberative, până la data de 31 mai a anului următor, conturile anuale de execuție a bugetelor prevăzute la art. 1 alin. (2), în următoarea structură: 

   a) la venituri: 

   - prevederi bugetare inițiale; 

   - prevederi bugetare definitive; 

   - încasări realizate; 

   b) la cheltuieli: 

   - credite bugetare inițiale; 

   - credite bugetare definitive; 

   - plăți efectuate. 

   (2) Trimestrial și anual, ordonatorii principali de credite întocmesc situații financiare asupra execuției bugetare, care se depun la direcțiile generale ale finanțelor publice. După verificare, acestea întocmesc și depun la Ministerul Finanțelor Publice situații financiare centralizate privind execuția bugetelor prevăzute la art. 1 alin. (2), pe ansamblul județului, la termenele și potrivit normelor stabilite de acesta. Ministerul Finanțelor Publice transmite spre informare Ministerului Administrației și Internelor o situație financiară centralizată privind execuția bugetelor locale. 

   (21) Ministerul Finanțelor Publice comunică trimestrial și anual unităților/subdiviziunilor administrativ-teritoriale indicatori cu privire la execuția bugetelor prevăzute la art. 1 alin. (2). Indicatorii se stabilesc prin metodologia aprobată prin ordin comun al ministrului administrației și internelor și al ministrului finanțelor publice, după consultarea prealabilă a structurilor asociative ale autorităților administrativ-teritoriale. 
   (3) Ordonatorii principali de credite au obligația să întocmească și să anexeze la situațiile financiare anuale rapoarte anuale de performanță, în care să prezinte, pe fiecare program, obiectivele, rezultatele preconizate și pe cele obținute, indicatorii și costurile asociate, precum și situații privind angajamentele legale. 

   (4) Situațiile financiare anuale, inclusiv anexele la acestea, se prezintă de către ordonatorii principali de credite, spre aprobare, autorităților deliberative. 

Față de cele ce preced, ținând seama de importanța sa, vă rog să analizați și să hotărâți asupra proiectului pentru aprobarea execuției bugetare pe secțiunea de funcționare și secțiunea de dezvoltare ale bugetului local al comunei, pe anul 2023, proiect care dovedește capacitatea efectivă de a soluționa și de a gestiona, în numele și în interesul colectivității locale pe care o reprezentăm, treburile publice, în condițiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
